पीटर हिग्स

पीटर वेयर हिग्स (Peter Ware Higgs; 29 मई 1929 – 8 अप्रैल 2024) ब्रितानी सैद्धान्तिक भौतिक विज्ञानी थे। वो एडिनबर्ग विश्वविद्यालय में प्रोफेसर भी थे।ग्रिग्ग्स, जेसिका (ग्रीष्मकाल 2008) The Missing Piece  एडिट (Edit) एडिनबर्ग विश्वविद्यालय की एक पूर्वछात्रों से जुड़ी पत्रिका, पृ॰ 17 अपरमाणुक कणों के द्रव्यमान पर महत्त्वपूर्ण शोध कार्य के लिए उन्हें वर्ष 2013 में भौतिकी का नोबेल पुरस्कार दिया गया। 

1960 के दशक में हिग्स ने विद्युत्-दुर्बल सिद्धान्त में ब्रोकन सिमेट्री प्रस्तावित की। इस सिद्धान्त के अनुसार मूलकणों मुख्यतः W व Z बोसॉन में द्रव्यमान के मूल को समझने में सहायता मिली। इस प्रक्रिया को ही हिग्स प्रक्रिया कहते हैं। लगभग उसी समय में कुछ अन्य भौतिकविदों ने भी इसी तरह के सिद्धान्त प्रस्तावित किये और सभी में एक नये बोसॉन की प्रागुक्ति हुई जिसे हिग्स बोसॉन नाम दिया गया। इस कण का प्रायोगिक प्रेक्षण भौतिकविदों का बहुत बड़ा लक्ष्य हो गया।फर्मीलैब टुडे (16 जून 2005)  Fermilab Results of the Week. Top Quarks are Higgs' best Friend  4 जुलाई 2012 को सर्न ने लार्ज हैड्रॉन कोलाइडर में इस कण की प्रायोगिक पुष्टि की। हिग्स प्रक्रिया कण भौतिकी के मानक मॉडल की मुख्य प्रक्रियाओं में से एक है जिसके बिना कण द्रव्यमान रहित होते।रिनकॉन, पॉल (10 मार्च 2004) Fermilab 'God Particle' may have been seen 

 सन्दर्भ 

श्रेणी:1929 में जन्मे लोग
श्रेणी:नोबेल पुरस्कार विजेता भौतिक विज्ञानी
श्रेणी:२०२४ में निधन